
ประกาศองค์การบริหารส่วนตำบลเปาะเส้ง
เรื่อง  หลักเกณฑ์และวิธีการให้ทุนการศึกษาสำหรับเด็กนักเรียน นักศึกษา และผู้ด้อยโอกาส
“ทุนการศึกษา  ยะลารักในหลวง”
----------------------------------
 

ด้วยองค์การบริหารส่วนตำบลเปาะเส้ง  จะดำเนินการคัดเลือกผู้มีสิทธิรับทุนการศึกษา “ทุนการศึกษายะลารักในหลวง” จำนวน ๑ ทุน ตามหนังสือจังหวัดยะลา ที่ ยล ๐๐๗๓.๑/ว ๗๕๔๕ ลงวันที่ ๒๘ ธันวาคม ๒๕๕๓ เรื่องโครงการ “ทุนการศึกษายะลารักในหลวง” ซึ่งจังหวัดยะลาโดยสำนักงานส่งเสริม  การปกครองท้องถิ่นจังหวัดยะลา จัดทำโครงการ “ทุนการศึกษายะลารักในหลวง” มีวัตถุประสงค์เพื่อเป็นการเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา      ๗ รอบ ๕ ธันวาคม ๒๕๕๔ และส่งเสริมการศึกษาให้เด็กนักเรียน นักศึกษา และผู้ด้อยโอกาส                   ให้องค์กรปกครองส่วนท้องถิ่นดำเนินการคัดเลือก ผู้มีสิทธิรับทุน โดยเบิกจ่ายเฉพาะค่าเล่าเรียน               หรือค่าธรรมเนียมการศึกษา หรือค่าบำรุง หรือค่าหน่วยกิต ตามอัตราที่สถาบันการศึกษากำหนด แต่ไม่เกิน     ปีละ ๓๓,๐๐๐ บาท  นั้น


องค์การบริหารส่วนตำบลเปาะเส้ง  จึงประกาศหลักเกณฑ์และวิธีการให้ทุนการศึกษา สำหรับเด็กนักเรียน นักศึกษา และผู้ด้อยโอกาส  ดังนี้
 

๑. ผู้มีสิทธิยื่นขอรับทุนการศึกษา 


    ๑.๑ ผู้มีสิทธิรับทุนการศึกษา ได้แก่เด็กนักเรียน นักศึกษา และผู้ด้อยโอกาส ได้แก่       เด็กกำพร้า เด็กยากจนและคนพิการ ซึ่งมีภูมิลำเนาอยู่ในเขตองค์การบริหารส่วนตำบลเปาะเส้ง มาแล้ว         ไม่น้อยกว่า ๖ เดือนนับถึงวันสมัคร


    ๑.๒ เป็นเด็กกำพร้า เด็กยากจน หรือด้อยโอกาส และคนพิการ โดยผ่านความเห็นชอบของประชาคมท้องถิ่น


    ๑.๓  เป็นผู้สอบผ่านการคัดเลือกเข้าเรียนในสถาบันการศึกษาต่าง ๆ ของรัฐ และต้องเป็นการศึกษาในหลักสูตรที่สูงกว่าการศึกษาขั้นพื้นฐาน (ซึ่งรับบาลจัดให้โดยไม่เก็บค่าใช้จ่าย) หรือเทียบเท่า       แต่ต้องไม่สูงกว่าปริญญาตรี และต้องไม่เป็นผู้ที่ได้รับทุนการศึกษาอื่นใดในปีการศึกษาที่ยื่นคำขอรับทุน


    ๑.๔ เป็นผู้มีความประพฤติเรียบร้อย ตั้งใจเรียน ไม่เคยมีประวัติเกี่ยวข้องกับสิ่งเสพติด
๒. การยื่นเอกสารและหลักฐานประกอบการขอรับทุนการศึกษา


    ๒.๑ แบบขอรับทุนการศึกษา ซึ่งกรอกข้อมูลตามความเป็นจริง และครบถ้วน (แนบท้ายปิดประกาศ) พร้อมรูปถ่ายหน้าตรงไม่สวมหมวก  และไม่สวมแว่นตาดำ ขนาด ๑.๕ นิ้ว ถ่ายครั้งเดียวไม่เกิน    ๖ เดือน จำนวน ๓ รูป


    ๒.๒ หนังสือรับรองจากประธานประชาคม ซึ่งผ่านการประชุมจากประชาคม และเห็นชอบให้สมัครเพื่อรับทุนการศึกษา (แนบท้ายประกาศ)


    ๒.๓ สำเนาบัตรประชาชน


    ๒.๔ สำเนาทะเบียนบ้าน
/๒.๕ สำเนาบัตร...
-๒-


    ๒.๕ สำเนาบัตรประจำตัวนักศึกษา หรือสำเนาประกาศผลการสอบคัดเลือกเข้าศึกษาต่อในสถาบันศึกษาของรัฐ


    ๒.๖ สำเนาใบแสดงผลการเรียน (รบ.๑-ป) หรือ ใบรายงานผลการเรียนในภาคเรียน        ที่ผ่านมา


๓.  ระยะเวลาในการขอรับแบบฟอร์มการสมัครและยื่นใบสมัคร
  

     ให้ผู้สนใจ ขอรับใบสมัคร และยื่นคำขอรับทุนการศึกษาได้ที่สำนักงานปลัดองค์การบริหารส่วนตำบลเปาะเส้ง  ระหว่างวันที่ ๑๘ เมษายน - ๑๒ พฤษภาคม ๒๕๕๔ ในวันและเวลาราชการ


๔.  วิธีการรับทุนการศึกษา

     
     ๔.๑ ขอรับและยื่นแบบฟอร์มเบิกจ่ายรับทุนการศึกษา องค์การบริหารส่วนตำบลเปาะเส้ง และนำใบเสร็จรับเงินจากสถาบันการศึกษามาเบิกจ่ายจากองค์การบริหารส่วนตำบลเปาะเส้ง

     
     ๔.๒ องค์การบริหารส่วนตำบลเปาะเส้ง จะกำหนดให้มีการปฐมนิเทศ/และมอบทุนการศึกษา (วันและเวลาจะประกาศให้ทราบภายหลัง)

     
     ๔.๓ ค่าใช้จ่ายทุนการศึกษา องค์การบริหารส่วนตำบลเปาะเส้ง ให้เบิกจ่ายได้เฉพาะ     ค่าเล่าเรียน ค่าธรรมเนียม ค่าบำรุงการศึกษา หรือค่าหน่วยกิต ตามอัตราที่สถาบันการศึกษากำหนด แต่ไม่เกิน    ปีละ ๓๓,๐๐๐ บาท


๕.  การเพิกถอนการให้ทุน

          องค์การบริหารส่วนตำบลเปาะเส้ง จะพิจารณาเพิกถอนการให้ทุนแก่ผู้มีสิทธิได้รับทุน  หากเข้ากรณีใดกรณีหนึ่ง  ดังนี้

     ๕.๑  หลีกเลี่ยง  ละเลยการรายงานตัว  การปฐมนิเทศ ยกเว้นมีเหตุจำเป็น หรือเจ็บป่วย
และมีหลักฐานรับรอง

     ๕.๒  มีความประพฤติเสื่อมเสียในทุกกรณี

     ๕.๓  คุณสมบัติไม่ตรงตามที่ประกาศรับสมัคร

     ๕.๔  ไม่ตั้งใจศึกษาหรือพยายามหลีกเลี่ยงการเดินทางไปศึกษา

จึงประกาศมาให้ทราบโดยทั่วกัน
ประกาศ   ณ  วันที่   ๑๒   เดือน   เมษายน   พ.ศ.  ๒๕๕๔

(นายกูอาแซ  รงโซะ)

